पिछले कुछ दिनों में कच्चे तेल की मांग में तेजी से इजाफा हुआ है. सऊदी अरब और रूस ने सप्लाई पर प्रतिबंध लगाया है. वहीं, वेनेजुएला के आउटपुट में गिरावट के चलते इस साल तेल के दाम में तेजी बनी हुई है. उधर, भारतीय रुपया लगातार कमजोर हो रहा है. इससे आम आदमी को पेट्रोल-डीजल की कीमतों में ज्यादा पैसे चुकाने पड़े हैं. बीते कारोबारी हफ्ते में रुपया 69 के स्तर से नीचे पहुंच गया था. यह रुपये का अब तक का सबसे निचला स्तर है. रुपए में गिरावट से देश का इम्पोर्ट बिल बढ़ने का अनुमान है. दरअसल, भारत अपनी जरूरत का करीब 83 पर्सेंट कच्चा तेल इंपोर्ट करता है. यही वजह है कि पेट्रोल-डीजल के महंगा होने के आसार हैं.